Cillian Murphy

Cillian Murphy (udtales Killian; født 25. maj 1976 i Douglas, Cork, Irland) er en irsk skuespiller.

Baggrund 
Murphy er den ældste af fire søskende (søstrene Orla og Sile samt broderen Páidi). Hans far, Brendan Murphy, arbejder som skoleinspektør, og hans mor er fransklærer.

Murphy gik i skole på Presentation Brothers College i Cork. Han startede med at læse jura på University College Cork, men droppede ud efter et års tid. Mens han læste på universitetet, forfulgte han sin interesse for musik og spillede guitar i et band, Son of Mr Greengenes, sammen med sin lillebror, Páidi. De fik tilbudt en pladekontrakt, som de takkede nej til, fordi Páidi kun var 16 år, og deres forældre mente, at der skulle noget uddannelse til først.

Karriere 
I slutningen af sin tid på universitetet så Murphy et performanceteaterstykke - A Clockwork Orange — opført af teatret Corcadorca på natklubben Sir Henry's, og stykket fascinerede ham. Han jagtede teaterdirektøren Pat Kiernan fra Corcadorca for at få en rolle. Det lykkedes med satsningen Disco Pigs, og Murphys karriere var skudt i gang. Disco Pigs turnerede verdenen rundt i 18 måneder og blev senere filmatiseret i 2001 - også med Murphy i hovedrollen.

Murphys egentlige gennembrud kom først med Danny Boyle's internationale filmhit 28 dage senere. Cillians indsats gav ham en nominering for 'Best Newcomer' og bedste 'Breakthrough Male Performance'.

Murphy fik derefter flere gode roller i højt profilerede film som The Wind that Shakes the Barley, Sunshine, The Edge of Love og Inception. 

Murphy har - trods sin venlige karakter i det private - ofte fået roller som ærkeskurk eller hård negl, herunder i Batman-trilogien, i 'Red Eye' og senest i den anmelderroste Netflix-serie Peaky Blinders, hvor Murphy spiller gangsteren Thomas Shelby. Murphy er ikke ret høj (1,72 cm) og heller ikke fysisk dominerende i sin statur, men har en cinematisk evne til at dominere et rum og udstråle rå magt, godt hjulpet på vej af sine øjne.

Privat 
Murphy bor i Dublin med sin kone, Yvonne McGuinness, deres to drenge og en sort labrador ved navn Scout (opkaldt efter Scout fra 'Killing a Mocking Bird'). Murphy og McGuinness blev gift i Sydfrankrig i 2004 efter at have kendt hinanden siden 1996. Sammen har de sønnerne Malachy (født 2005) and Aran (2007).

Murphy flyttede i 2015 tilbage til Irland med sin familie efter at have boet i London i 14 år.

Murphy beskrives privat som beskeden og eftertænksom, nærmest genert og reserveret ved interviews og på den røde løber, men også som en meget venlig, imødekommende, høflig og nysgerrig person med et glimt i øjet.

Udvalgt filmografi 

 1997: Quando (kortfilm) Pat
 1998: The Tale of Sweety Barrett Pat the barman
 1999: Eviction (kortfilm) Brendan McBride
 1999: At Death's Door (kortfilm) Young reaper
 1999: Sunburn David McDerby
 1999: The Trench Rag Rockwood
 2000: A Man of Few Words (kortfilm) Best man
 2000: Filleann an Feall (kortfilm) Ger
 2000: Watchmen (kortfilm) Phil
 2001: On the Edge Jonathan Breech
 2001: How Harry became a tree Gus
 2001: Disco pigs Pig/Darren
 2001: The Way We Live Now (TV Mini serie) Paul Montague
 2002: 28 Days Later Jim
 2003: Zonad (kortfilm) Guy Hendrickson
 2003: Intermission John
 2003: Girl with a Pearl Earring Peiter
 2003: Tilbage til Cold Mountain Bardolph
 2005: Batman Begins Dr. Jonathan Crane
 2005: Red Eye Jackson Rippner
 2005: Breakfast on Pluto Patrick 'Kit' Braden
 2006: The Wind That Shakes the Barley Damien
 2006: The Silent City (kortfilm)
 2007: Watching the Detectives Neil
 2007: Sunshine Robert Capa
 2008: The Dark Knight Scarecrow
 2008: The Edge of Love William Killick
 2009: Perrier's Bounty Michael
 2009: The Water (kortfilm) Son
 2009: Peacock John/Emma Skillpa
 2010: Inception Robert Fisher
 2010: Tron Edward Dillinger
 2011: In Time Raymond Leon
 2011: Retreat Martin
 2012: Red Lights Tom Buckley
 2012: Broken Mike Kiernan
 2012: The Dark Knight Rises Dr. Jonathan Crane/Scarecrow
 2013 - 2022: Peaky Blinders (TV serie) Thomas Shelby, 2013-2017
 2013: Harriet and the Matches (kortfilm) kat - stemme
 2014: Transcendence Agent Buchanan
 2014: From the Mountain (kortfilm) mand - stemme
 2014: The Clock (musikvideo) generisk mand - stemme
 2014: Aloft Ivan
 2015: In the heart of the sea Matthew Joy
 2016: Anthropoid Josef Gabcík
 2016: Free Fire Chris
 2017: The Party Tom
 2017: The Overcoat (kortfilm) Akaky - stemme
 2017: Dunkirk Rystende soldat
 2017: The Delinquent Season
 2018: Anna
 2023: Oppenheimer

Eksterne henvisninger 

 

Skuespillere fra Irland